Diari Oficial de la Generalitat Valenciana


Sumari del DOGV 9846, del 10-05-2024 (2024/3664)

RESOLUCIÓ de 15 de novembre de 2023, del Servei Territorial d'Indústria, Energia i Mines de Castelló, d'autorització administrativa prèvia i autorització administrativa de construcció de la línia aèria d'alta tensió al terme municipal de Jérica. Expedient ATLINE/2018/64/12.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9846

Data del DOGV
:   10-05-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/3664


Data del document
:   15-11-2023

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Descriptors 

:   * Conselleria d'Innovació, Indústria, Comerç i Turisme
    * establiment hospitalari

RESOLUCIÓ de 15 de novembre de 2023, del Servei Territorial d'Indústria, Energia i Mines de Castelló, d'autorització administrativa prèvia i autorització administrativa de construcció de la línia aèria d'alta tensió al terme municipal de Jérica. Expedient ATLINE/2018/64/12. [2024/3664]  
Vista la documentació que consta en l'expedient ATLINE/2018/64/12, relativa a la instal·lació de la línia aèria d'alta tensió, de titular i-DE Redes Eléctricas Inteligentes, SAU, amb emplaçament a les partides La Torre i Navarza, del terme municipal de Jérica.  
  
Fets  
1. Que amb data 11 de maig de 2018, el representant del titular va presentar una sol·licitud d'autorització administrativa prèvia, autorització administrativa de construcció en este Servei Territorial.  
2. Que amb data 12 de juny de 2018, es va presentar justificant d'haver efectuat el pagament de la taxa corresponent.  
3. Que ha sigut realitzada la informació pública, a què fa referència l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica, que són competència de la Generalitat Valenciana, mitjançant la publicació en el Butlletí Oficial de la Província de Castelló amb data 15 de setembre de 2019, i que no s'ha presentat cap al·legació durant el període d'informació pública de la sol·licitud presentada.  
4. Amb data de signatura 2 d'octubre de 2023, la Direcció General d'Urbanisme, Paisatge i Avaluació Ambiental va emetre informe d'impacte ambiental, referència 143/5534-MPY, en sentit acceptable només als efectes ambientals i sense perjudici de l'obtenció prèvia de les autoritzacions sectorials que li siguen aplicables, al projecte de la línia elèctrica denominada 20 kV L-San Blas STR Segorbe entre els suports 320652-3205662 i 320679-320704, al terme municipal de Jérica (Castelló), sempre que estos es desenvolupen d'acord amb el que s'establix en l'estudi d'impacte ambiental, el projecte tècnic i la resta de la documentació presentada i de conformitat amb les condicions hi incloses.  
  
5. Examinada la documentació aportada, amb data 14 de novembre de 2023, la Secció d'Energia va emetre un informe proposta de resolució favorable, ja que, d'acord amb els articles 4, 10, 11 i 17 del Decret 88/2005, del Consell de la Generalitat, es requerix autorització administrativa prèvia i administrativa de construcció. En este es va indicar que es complix el que s'indica en la ITC-LAT 09, del Reial decret 223/2008.  
  
  
Fonaments de dret  
1. La resolució d'este procediment és competència del cap del Servei Territorial d'Indústria, Energia i Mines de Castelló per l'Ordre 10/2022, de 26 de setembre, de la Conselleria d'Economia Sostenible, Sectors productius, Comerç i Treball, mitjançant la qual es desenvolupa el Decret 175/2020, de 30 d'octubre, del Consell, derogat per l'actual Decret 137/2023, de 10 d'agost de 2023, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme, mantenint en qualsevol cas la seua vigència la regulació del nivell administratiu de la Conselleria, fins que s'aprove la corresponent ordre de desenvolupament  
2. Llei 24/2013, de 26 de desembre, del sector elèctric.  
3. Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
4. Reial decret 337/2014, de 9 de maig, pel qual s'aprova el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23.  
5. Llei 21/2013, de 9 de desembre, d'avaluació ambiental.  
6. Llei 2/1989, de 3 de març, de la Generalitat Valenciana, d'impacte ambiental.  
Per tot això, el cap del Servei Territorial d'Indústria, Energia i Mines de Castelló, resol  
Primer. L'autorització administrativa prèvia de la instal·lació elèctrica d'alta tensió que es descriu a continuació.  
Peticionari: i-DE Redes Eléctricas Inteligentes, SAU.  
Emplaçament de la instal·lació: partides La Torre i Navarza - Jérica, Castelló.  
Projecte: CS-38/18 Reforma de línia aèria trifàsica a 20 kV L-San Blas STR Segorbe entre el suport 320652-320662 i el suport 320679-320704.  
  
Característiques principals:  
  
Núm. de registre de línies: Tipus: subterrània  
  
Tensió: 20 kV Longitud total: 1.583 m  
  
Longitud aèria: 1.583 m Longitud subterrània: 0 m  
  
  
Pressupost: 32.994,49 euros  
Segon. L'autorització administrativa de construcció de la instal·lació elèctrica d'alta tensió segons el projecte d'execució presentat i les característiques descrites en el primer punt de la resolució. En l'execució del projecte s'han de tindre en compte les condicions següents:  
1. Les obres hauran de realitzar-se d'acord amb el projecte presentat i, si és el cas, els annexos tècnics posteriors a este aportats.  
2. El peticionari haurà de tindre en compte les prescripcions disposades en els reglaments vigents, així com els condicionats imposats pels organismes afectats.  
3. El projecte es desenvoluparà de conformitat amb els condicionants ambientals que es detallen en l'informe d'impacte ambiental, emés amb data 2 d'octubre de 2023, per la Direcció General d'Urbanisme, Paisatge i Avaluació Ambiental i amb referència 143/1323-IBV, en particular:  
«1. Els treballs que es realitzen en sòl forestal i els seus voltants han d'incorporar el plec general de normes de seguretat en prevenció d'incendis forestals a observar en l'execució d'obres, treballs i aprofitaments forestals, que es realitzen en terreny forestal o en els seus voltants, d'acord amb l'annex IX del Decret 91/2023, de 22 de juny, del Consell, pel qual s'aprova el reglament de la Llei 3/1993, de 9 de desembre, forestal de la Comunitat Valenciana.  
  
2. Per al manteniment de la vegetació situada al carrer de seguretat es realitzaran els tractaments sistemàtics i periòdics establits en el Decret 150/2010, de 24 de setembre.  
3. Abans de l'inici de les obres, s'observarà la zona de treball per a identificar la presència d'espècies vegetals catalogades i, si és el cas, es delimitarà la zona i es respectarà una distància mínima de seguretat de 10 m (depenent de l'espècie). Serà informada l'oficina comarcal de medi ambient corresponent (Demarcació de Segorbe: 971525254).  
  
4. L'execució dels treballs es realitzarà fora de l'època majoritària de cria de les espècies catalogades i protegides a l'entorn de l'actuació, en el període comprés de març a juliol. En el cas de realitzar-les en este període, s'efectuarà un seguiment de les poblacions de les espècies catalogades i protegides i dels seus processos reproductius.  
  
5. Els suports i les seues fonamentacions quedaran fora de l'ample legal de la via pecuària assagador del Camino de San Antón (de 8 metres). No s'apilaran restes de materials sobre esta via, les quals hauran de traslladar-se a abocador autoritzat.  
6. S'executaran les mesures de protecció i conservació del patrimoni paleontològic, arqueològic o etnogràfic. Si durant l'execució de les obres es produïxen troballes, el promotor haurà de posar el fet en coneixement de la Conselleria de Cultura de manera immediata, i adoptar les mesures pertinents per a la seua protecció i conservació, de conformitat amb el que es preveu en els articles 63 i 65 de la Llei 4/1998, d'11 de juny, del patrimoni cultural valencià.»  
4. El titular donarà compte de l'acabament de les obres mitjançant la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
5. El titular disposa d'un termini de 12 mesos per a la presentació de la sol·licitud d'autorització d'explotació, i podrà, per raons justificades, sol·licitar pròrrogues d'este termini, segons el que s'establix en l'article 11.3 del Decret 88/2005.  
Tercer. Publicar i notificar esta resolució, d'acord amb el que s'establix en el Decret 88/2005, i fer saber que la publicació d'esta es realitzarà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació d'esta resolució als titulars desconeguts o amb domicili ignorat o a aquells en què s'ha intentat la notificació, però esta no s'ha pogut efectuar.  
  
Quart. Publicar en el Diari Oficial de la Generalitat Valenciana un extracte del contingut d'esta resolució, d'acord amb el que es disposa en l'article 42.4 i en l'article 48.4 de la Llei 21/2013, de 9 de desembre, d'avaluació ambiental.  
L'Administració deixarà sense efecte esta resolució en qualsevol moment en què observe l'incompliment de les condicions imposades.  
  
Esta autorització s'atorga sense perjudici de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar-la, d'acord amb altres disposicions que siguen aplicables i, especialment, les relatives a l'ordenació del territori i el medi ambient.  
Podrà ser causa de revocació d'esta resolució l'incompliment de les condicions expressades en esta, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Contra esta resolució, que no posa fi a la via administrativa, es pot interposar un recurs d'alçada davant la Direcció General d'Energia i Mines (carrer de la Democràcia, 77, 46714 València) en el termini d'un mes comptador a partir de l'endemà d'aquell en què tinga lloc la notificació d'esta resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 15 de novembre de 2023.- El cap del Servei Territorial d'Indústria, Energia i Mines de Castelló: Gerardo Nebot García.